
 Obecný  úrad  Kráľovičove  Kračany  109
930 03 Kráľovičove Kračany

                                                                         v Kráľ. Kračanoch, dňa 10.11.2026

OZNÁMENIE č. 3/2026

o začatí konania vo veci vydania súhlasu na výrub 3 ks drevín rastúcich na pozemku „C“-KN č. 82 k. ú. Kráľovičove Kračany 

Obec Kráľovičove Kračany, ako príslušný orgán štátnej správy ochrany prírody a krajiny (ďalej len „správny orgán“) v zmysle podľa § 2 písm. f) zákona č. 416/2001 Z. z. 
o prechode niektorých kompetencií z orgánov štátnej  správy  na  obce  a  na  vyššie  územné celky v znení neskorších predpisov a podľa § 69 ods. 1 písm. d) zákona  č. 543/2002  Z. z. 
o ochrane prírody a krajiny v znení neskorších predpisov (ďalej len „zákon“), na základe doručenej žiadosti Heleny Mayerovej, bytom ... dňa 10.11.2026, podľa § 18 ods. 3 zákona č. 71/1967 Zb. o správnom konaní (správny poriadok) v znení neskorších predpisov (ďalej len „správny poriadok“)
oznamuje začatie konania

vo veci vydania súhlasu podľa § 47 ods. 3 zákona na výrub 3 ks jedlí s obvodom kmeňov 120, 120, 150 cm rastúcich v zastavanom území obce Kráľovičove Kračany na pozemku „C“-KN č. 82 k. ú. Kráľovičove Kračany.  Žiadosť bola odôvodnená:

Stromy sú nebezpečné. V prípade nepriaznivých poveternostných podmienok hrozbu vzniku škody na majetku v jeho bezprostrednej blízkosti, ohrozenie zdravia a života ľudí a zvierat nakoľko stromy majú zlý zdravotný stav, čiastočne suché, nebezpečenstvo lámania konárov a pádu konárov na pozemok pri zlých poveternostných podmienkach.

Správny orgán za účelom objasnenia veci podľa § 21 a § 38 správneho poriadku     nariaďuje ústne pojednávanie spojené s miestnou ohliadkou, ktoré sa uskutoční dňa 13.11.2026, 10:00 (dátum, hodina), so stretnutím pozvaných na Obecnom úrade v Kráľovičových Kračanoch a následne bude vykonaná miestna obhliadka dreviny v teréne.

Podľa § 33 ods. 2 správneho poriadku má účastník konania možnosť, aby sa pred vydaním rozhodnutia mohol vyjadriť k jeho podkladom a k spôsobom jeho zistenia,  navrhnúť jeho doplnenie pri ústnom pojednávaní a miestnej ohliadke, ako aj počas celého konania.  

Podľa § 82 ods. 5 zákona,  ak sa dá účastník konania zastúpiť, podpis splnomocniteľa v dohode o plnomocenstve musí byť osvedčený podľa osobitných predpisov.
		
Do podkladov pre vydanie rozhodnutia je možné nahliadnuť na Obecnom úrade v Kráľovičových Kračanoch na adrese Kráľovičove Kračany č. 109. V súlade s ustanovením 82 ods. 7 zákona č. 543/2002 Z. z. o ochrane prírody a krajiny v aktuálnom znení sa zverejňuje táto informácia o začatí správneho konania na internetovej stránke (www.kralovicovekracany.sk).


Dátum zverejnenia informácie: 10.11.2026
Lehota na potvrdenie záujmu byť účastníkom v konaní: 7 dní 







    Zoltán WURCZELL v.r.
								starosta obce

